CELEX: 32019D0563
Language: et
Date: 2019-04-08 00:00:00
Title: Nõukogu otsus (EL) 2019/563, 8. aprill 2019, Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allakirjutamise kohta

10.4.2019   
               
               
                  ET
               
               
                  Euroopa Liidu Teataja
               
               
                  L 99/1
               
            
         NÕUKOGU OTSUS (EL) 2019/563,
         8. aprill 2019,
         Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allakirjutamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 teise lõigu punktiga a ja artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Vastavalt nõukogu otsusele 2018/538 (2) kirjutati Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatus („koostöömemorandum NAT-I-9406“) liidu nimel alla 13. detsembril 2017, eeldusel et see sõlmitakse hilisemal kuupäeval.
                  
               
                     (2)
                  
                  
                     Koostöömemorandumi NAT-I-9406 1. muudatusega laiendatakse lepinguosaliste koostööd kõigile lennuliikluse korraldamise süsteemide ajakohastamise etappidele, sh kasutuselevõtule, eesmärgiga tagada ülemaailmne koostalitlusvõime. Samuti muudetakse koostöömemorandumi NAT-I-9406 struktuuri ja haldamist, et optimeerida selle alusel tehtava koostöö elluviimist ja juhtimist.
                  
               
                     (3)
                  
                  
                     On vaja kehtestada menetluskord liidu osalemiseks Ameerika Ühendriikide ja Euroopa Liidu vahelise koostöömemorandumi NAT-I-9406A (mis käsitleb lennuliikluse korraldamise ajakohastamist, tsiviillennundusalast teadus- ja arendustegevust ja ülemaailmset koostalitlusvõimet („koostöömemorandum NAT-I-9406A“)), mis on sätestatud 1. muudatuse addendum'is ja asendab koostöömemorandumi NAT-I-9406, administratiivses juhtimises.
                  
               
                     (4)
                  
                  
                     Seetõttu tuleks koostöömemorandumi NAT-I-9406 1. muudatus liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatus kiidetakse liidu nimel heaks (3).
         
         
            Artikkel 2
            Nõukogu eesistuja esitab liidu nimel koostöömemorandumi NAT-I-9406 1. muudatuse II.B artiklis ette nähtud teate, et väljendada liidu nõusolekut siduda end koostöömemorandumi NAT-I-9406 1. muudatusega (4).
         
         
            Artikkel 3
            Pärast nõukogu määratud erikomiteega konsulteerimist määrab komisjon kindlaks seisukoha, mille liit võtab koostöömemorandumi NAT-I-9406A III artiklis osutatud koostöömemorandumi NAT-I-9406A ja selle lisade administratiivses juhtimises seoses järgmiste dokumentidevastuvõtmisega:
            
                        a)
                     
                     
                        koostöömemorandumi NAT-I-9406A uued lisad ja koostöömemorandumi NAT-I-9406A lisade liited ning
                     
                  
                        b)
                     
                     
                        koostöömemorandumi NAT-I-9406A lisade ja nende lisade liidete muudatused.
                     
                  
         
            Artikkel 4
            Ilma et see piiraks käesoleva otsuse artikli 3 kohaldamist, võib komisjon võtta kõik asjakohased meetmed vastavalt koostöömemorandumi NAT-I-9406A III, IV, V, VII ja VIII artiklile.
         
         
            Artikkel 5
            Komisjon esindab liitu koostöömemorandumi NAT-I-9406A XI artikli kohastes konsultatsioonides.
         
         
            Artikkel 6
            Komisjon teavitab nõukogu koostöömemorandumi NAT-I-9406A rakendamisest vastavalt vajadusele ning vähemalt korra aastas.
         
         
            Artikkel 7
            Käesolev otsus jõustub selle vastuvõtmise päeval.
         
         
            Luxembourg, 8. aprill 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  12. septembri 2018. aasta nõusolek (Euroopa Liidu Teatajas seni avaldamata).
         
            (2)  Nõukogu 7. detsembri 2017. aasta otsus (EL) 2018/538 Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatuse liidu nimel allkirjastamise ja selle ajutise kohaldamise kohta (ELT L 90, 6.4.2018, lk 1).
         
            (3)  Ameerika Ühendriikide ja Euroopa Liidu vahelise koostöömemorandumi NAT-I-9406 1. muudatus on avaldatud koos selle allkirjastamise otsusega Euroopa Liidu Teatajas (ELT L 90, 6.4.2018, lk 3).
         
            (4)  Nõukogu peasekretariaat avaldab koostöömemorandumi NAT-I-9406 1. muudatuse jõustumise kuupäeva Euroopa Liidu Teatajas.